Consulteu les bases i els annexos de la convocatòria
7 dies naturals a comptar de l'endemà de la publicació de la convocatòria, és a dir, des de les 10.00 h del dimecres 3 d'abril fins a les 23.59 h del dimarts 9 d'abril de 2019, tots dos inclosos.
No cal presentar cap altra documentació amb la sol·licitud.
La resta es requerirà durant el procés selectiu.
a) Haver complert 18 anys i no superar l'edat establerta per a la jubilació forçosa.
b) Tenir la nacionalitat espanyola, la d'altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors.
Les persones estrangeres poden participar-hi en els termes que determina la legislació.
c) Tenir el títol de batxillerat, de tècnic/a superior corresponent a cicles formatius de grau superior, de tècnic/a especialista corresponent a formació professional de 2n grau o equivalent.
Si es tracta d'un títol obtingut a l'estranger, cal disposar de l'homologació de l'òrgan que correspongui.
d) No patir cap malaltia ni defecte físic, psíquic o sensorial que impedeixi exercir amb normalitat les funcions dels llocs de treball, d'acord amb l'annex 1 de les bases de la convocatòria.
Per justificar aquest requisit les persones participants hauran de presentar un certificat mèdic que justifiqui els requeriments continguts a l'annex 1 indicat.
L'òrgan tècnic de selecció podrà sol·licitar les proves mèdiques complementàries que es considerin oportunes per acreditar les esmentades condicions físiques i psíquiques.
e) Tenir el coneixement de nivell intermedi de llengua catalana (B2), d'acord amb els certificats de coneixements que estableix la Direcció General de Política Lingüística, o els declarats equivalents a aquests.
Les persones participants que no tinguin la nacionalitat espanyola també hauran de tenir coneixements de llengua castellana de nivell intermedi.
Aquest nivell equival a haver cursat la primària i la secundària a l'Estat espanyol, haver cursat en llengua castellana la titulació acadèmica exigida com a requisit per participar en aquesta convocatòria o tenir el diploma d'espanyol (B2).
Estan exemptes de fer la prova de llengua castellana les persones que tinguin la nacionalitat d'un país en el qual l'idioma oficial sigui el castellà o espanyol.
Les persones que no acreditin el coneixement de llengua catalana o llengua castellana seran convocades a una prova de coneixements, de conformitat amb el que estableix el punt 5.1.1.d) de les bases de la convocatòria.
f) No haver estat separat, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per accedir al cos o escala, o per exercir funcions similars a les que desenvolupava com a personal laboral.
En el cas de ser nacional d'un altre estat, no estar inhabilitat o en una situació equivalent ni haver estat sotmès a sanció disciplinària o equivalent que impedeixi en el seu estat, en els mateixos termes, accedir a l'ocupació pública.
Les persones participants autoritzen l'òrgan convocant a fer les comprovacions necessàries per acreditar els requisits establerts als apartats a) i b) llevat que desmarquin la casella corresponent de la sol·licitud de participació.
En cas que no s'autoritzi l'òrgan convocant, l'aspirant ha de presentar la documentació acreditativa d'aquests requisits en el termini establert.
S'han de complir tots els requisits el dia de finalització del termini de presentació de sol·licituds, llevat dels corresponents al nivell de llengua catalana i castellana, i s'han de continuar complint durant la vigència de la borsa.
Les persones participants disposaran d'un termini de tres dies hàbils, a comptar de l'endemà de la publicació de la llista de resultats de la primera prova, per acreditar els requisits descrits.
Qui incorri en inexactituds o falsedat podrà ser exclòs motivadament de la convocatòria en qualsevol moment.
Així mateix, en qualsevol moment de la selecció es podrà requerir a les persones participants que acreditin la seva identitat amb la presentació del document que les identifiqui.
Ubicació dels llocs de treball: Aeroport de Sabadell, a les instal·lacions de la Direcció General de Prevenció, Extinció d'Incendis i Salvaments.
I també a la Sala Central de Bombers, a les instal·lacions de la DGPEIS.
Maniobrar i operar amb els accessoris i complements de l'equip de missió de l'helicòpter.
Aquest tràmit es pot sol·licitar per via telemàtica o presencial.
Aquest tràmit es pot fer per internet amb signatura digital, mitjançant certificat digital o amb IdCAT mòbil, o sense signatura digital.
Per tramitar la sol·licitud telemàtica es pot fer:
Amb signatura digital, mitjançant certificat digital o IdCAT mòbil:
Finalitzat el termini de presentació de sol·licituds, es publicaran les llistes provisionals d'admesos i exclosos a la convocatòria, amb detall dels motius d'exclusió, a les regions d'emergències, als serveis centrals de la Direcció General de Prevenció, Extinció d'Incendis i Salvaments, a la seu del Departament d'Interior i a l'adreça següent:
http://interior.gencat.cat/ca/arees_dactuacio/bombers/borses-de-treball-de-la-dgpeis/ampliacio-i-manteniment-de-borses-de-treball/
Els participants exclosos disposaran d'un termini de 3 dies hàbils, a comptar de l'endemà de la publicació d'aquestes llistes, per esmenar els defectes de la seva sol·licitud inicial.
Si no esmenen, dins d'aquest termini, el motiu que ha provocat la seva exclusió, es considerarà que desisteixen de la petició.
Finalitzat el termini d'esmenes, es publicaran les llistes definitives de participants admesos i exclosos a la convocatòria, als mateixos llocs que s'indiquen a l'apartat anterior.
Es consideraran elevades a definitives les llistes provisionals de participants admesos i exclosos i no es publicaran noves llistes en el supòsit que les al·legacions no modifiquin les llistes provisionals.
El procés selectiu constarà de dues fases:
La puntuació màxima del procés selectiu és de 20 punts.
La fase d'oposició consta de quatre proves de caràcter obligatori i eliminatori:
La fase de concurs consisteix en la valoració dels mèrits acreditats per experiència professional, per formació i perfeccionament, i per coneixements de llengua catalana superiors al requisit exigible.
S'integraran a la borsa les persones que hagin obtingut la puntuació més alta.
Quan hi hagi la necessitat de proveir llocs de treball de la categoria, es podran contractar els candidats per l'ordre de puntuació obtingut en aquest procés.